सौरव गांगुली इस वक्त बंगाल क्रिकेट एसोसिएशन के अध्यक्ष हैं और बीसीसीआई की तकनीकी समिति के अध्यक्ष भी हैं। एक मेल में उन्होंने इस मसले पर अपनी नाराजगी व्यक्त की। उन्होंने अपने मेल में लिखा ' अमिताभ चौधरी जी इस मसले पर मैं पूरी तरह से आपसे सहमत हूं। मैं हैरान हूं कि ये फैसला बिना-किसी सलाह-मशविरा के ले लिया गया। मैं इससे इत्तेफाक नहीं रखता हूं और इस बारे में जिम्मेदार लोगों को अवगत कराना चाहता हूं। यहां तक कि तकनीकी समिति की बैठक में जो फैसला लिया गया था उसे भी नजरंदाज कर दिया गया और नए नियम लागू कर दिए गए। ये ठीक नहीं है और बीसीसीआई के संविधान के खिलाफ है। उम्मीद है कि प्रशासकों की समिति इस मामले को गंभीरता से लेगी और इस पर विचार करेगी।'